EkBass/fiwiki-20250220-pages-articles huggingface dataset:
Wegberg

Wegberg on kaupunki Heinsbergin piirikunnassa Nordrhein-Westfalenin osavaltiossa Saksan läntisimmässä osassa. Wegbergin historiaa on värittänyt paikkakunnan jako Gelren ja Jülichin herttuakuntiin. Kaupunki tunnetaan myös useista historiallisista vesimyllyistään, ja se on saanut lisänimen Mühlenstadt. == Maantiede == Wegberg sijaitsee osavaltionsa lounaisosassa ja rajoittuu luoteessa Alankomaihin. Etäisyys Mönchengladbachin keskustasta on noin 12 kilometriä lounaaseen. Wegberg on osa Pohjois-Saksan alankoa, kaupungin korkein kohta on 88 metriä mpy ja matalin 49 metriä mpy. Wegbergin alueella virtaa Maasin sivujoki Schwalm. Wegbergin kantakaupunki on Grenzlandring-kehätien sisällä kaupungin itäosassa. == Historia == Wegbergistä on varhaisin maininta vuodelta 966 keisari Otto I Suuren asiakirjassa. Tuolloin käytettiin kirjoitusasua Berck. Nykyasuunsa nimi taipui 1300-luvulla, jolloin haluttiin ilmentää paikkakunnan sijaintia sotilastien (Heerstraße) varrella. Gelren ja Jülichin herttuakuntien raja kulki vuosisatoja nykyisen Wegbergin alueella Schwalm-joen uomaa mukaillen. Vuosina 1543–1794 Gelren osuus Wegbergistä kuului Itävallan Alankomaihin ja Jülichin osuus puolestaan kuului Tüschenbroichin valtapiiriin. Vuosien 1794–1815 ranskalaisvallan jälkeen Wegberg liitettiin Preussiin ja hallinnollinen hajanaisuus päättyi 1820, kun Jülichin alueen kylät liitettiin Bürgermeisterei Wegbergiin. Kaupunkioikeudet Wegberg sai 5. kesäkuuta 1973. Saksan liittotasavallassa tehtiin laajamittaisia kuntatason aluereformeja 1970-luvulla, ja tuolloin myös Wegbergiin liitettiin viereisiä maalaiskuntia ja Wegbergistä liitettiin alueita viereisiin kaupunkeihin. Wegbergin historiallista arkkitehtuuria edustaa muun muassa katolinen kirkko St. Peter und Paul. Tüschenbroichin linnan eli Schloss Tüschenbroichin historia alkaa 1100-luvulta. == Talous ja liikenne == Wegbergin sijainti tiheään asutun Ruhrin alueen ja Benelux-maiden välissä on logistisesti edullinen. Kaupungissa on muun muassa Siemensin testikeskus Prüfcenter Wegberg-Wildenrath. Wegbergissä on kaksi rautatieasemaa: Bahnhof Wegberg ja Bahnhof Dalheim sekä Arsbeckin rautatieliikennepaikka. Asemat sijaitsevat rataosuudella Eiserner Rhein. Wegbergin alueella kulkevat maantiet Bundesstraße 57 ja 221. Kaupungin eteläpuolitse kulkee moottoritie BAB 46 ja pohjoispuolitse BAB 52. Kantakaupunkia kiertävä ovaalinmuotoinen Grenzlandring rakennettiin ennen toista maailmansotaa sotilastarkoituksiin ja sitä käytettiin sodan jälkeen kilparatana. == Lähteet == == Aiheesta muualla == *Wegberg, Nordrhein- Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Helga Nõu

Helga Nõu (o.s. Raukas, s. 22. syyskuuta 1934 TarttoNõu, Helga. Eesti biograafiline andmebaas ISIK. Web Archive 13.4.2020.) on virolainen kirjailija. Helgas Raukas syntyi Tartossa. Hänen isänsä Aleksander Friedrich Raukas oli metsänhoitaja ja äiti Elsa Raukas tekstiilikäsityön opettaja. Perhe asui ensin Kohtlassa, sitten Tallinnassa ja myöhemmin Pärnussa. Perhe pakeni Ruotsiin vuonna 1944, kun saksalaiset vetäytyivät ja Neuvostoliiton armeija saapui maahan. Ruotsiin asetuttuaan Helgas Raukas työskenteli peruskoulun opettajana. Vuonna 1957 Helga Raukas avioitui lääkäri-kirjailija Enn Nõun kanssa ja he asetuivat asumaan Uppsalaan. Jäätyään eläkkeelle 1999 hän on asunut puolittain Uppsalassa ja puolittain Tallinnassa. Vuonna 1965 hän debytoi romaanilla Kass sööb rohtu. Siitä alkaen hän on toiminut aktiivisena kirjailijana Ruotsissa. Hän on kääntänyt esimerkiksi Astrid Lindgrenin ja Kerstin Thorvallin teoksia viroksi. Hänen omia novellejaan ja muita teoksiaan on käännetty suomeksi, ruotsiksi, latviaksi, ruotsiksi ja venäjäksi. Helga Nõu on palkittu muun muassa Viron kulttuuriseuran kulttuuripalkinnolla (1968) ja Viron kulttuuripääkaupunkipalkinnolla (2020). ==Teoksia== * Kass sööb rohtu (romaani, 1965) * Ruuduline röövel (lastenkirja, 1965) * Kord kolmapäeval (novelleja, 1967) * Oi, oi, oi - mis juhtus? (lastenkirja, 1967) * Tiiger, tiiger (romaani, 1969) * Paha poiss (romaani, 1973) * Põgenejad (draama 1978–1979) * Pea suu! (nuortenromaani, 1983) * Uus Lugemik 1 (lukukirja, 1983) * Uus lugemik 2 (lukukirja, 1990) * Inimvaresed (romaani, 1993) * Hundi silmas (romaani, 1999) * Tõmba uttu! (nuortenromaani, 2001) * Kuues sõrm (nuortenromaani, 2003) * Ood lastud rebasele (romaani, 2006) * Peaaegu geenius ehk Schrödingeri kassi otsimas (romaani, 2008) * Appi! (nuortenromaani, 2008) * Elu täis üllatusi (maalauksin kuvitettu runokirja, 2009) * Jääauku (nuortenromaani, 2010) * Valetaja (muistelmia, 2011) * Mahajätjad (romaani, 2013) * Kas sa Tammsaaret oled lugenud? (haastattelu Rutt Hindrikus, 2014) * Nartsiss, meesteõgija (romaani, 2016) ==Lähteet== Luokka:Virolaiset kirjailijat Luokka:Vuonna 1934 syntyneet Luokka:Elävät henkilöt
Yhdystie 2223

Yhdystie 2223 on yhdystie joka kulkee Liedon kirkonkylästä saman kunnan alueella sijaitsevaan Hakulan kylään. Tien pituus on noin 4 kilometriä. Tien osoitenimenä on Kirkkotie valtatieltä 10 Vintalantien risteykseen ja Kurkelantie koko loppumatkan eli seututien 222 risteykseen. ==Lähteet== 2223 Luokka:Liedon liikenne
Yhdystie 2270

Yhdystie 2270 on yhdystie joka kulkee Kaarinan Raadelmassa valtatien 1 moottoritien liittymältä seututien 110 risteykseen. Tien pituus on noin kilometri ja se kulkee koko matkan lähes viivasuorana. Tien osoitenimi on Raadelmantie koko matkan. Seututien 110 varrella sijaitsevaa pientä asuinaluetta lukuun ottamatta tien varrella ei sijaitse lainkaan rakennuksia tai muita palveluja. ==Lähteet== 2270 Luokka:Kaarinan liikenne
Mentor (mytologia)

pienoiskuva|upright=0.86|Telemakhos ja Mentor Mentor () oli kreikkalaisessa mytologiassa Alkimoksen poika ja Odysseuksen uskottu ystävä. Ennen lähtöään Troijan sotaan Odysseus jätti palatsinsa ja poikansa Telemakhoksen tämän hoiviin.Homeros: Odysseia 2.224-226 (engl.käännös). Odysseiassa Athene ottaa usein Mentorin hahmon voidakseen antaa tunnistamattomana neuvojaan Telemakhokselle.Homeros: Odysseia 2.242-295 (engl.käännös). Mentorin nimestä on myöhemmin johdettu termi mentorointi, jolla tarkoitetaan kokeneen opettajan tai neuvonantajan ja vähemmän kokeneen aktorin välistä suhdetta. == Lähteet == Luokka:Kreikkalainen mytologia
Kyynärä (Perniö)

Kyynärä on kylä Salon kaupungin Perniössä. Kylä sijaitsee Perniön kaakkoisosassa. Kyynärä sijaitsee korkeiden mäkien ympäröimässä laaksossa. Laaksossa on myös umpeensoistunut Kyynäräjärvi, josta saa alkunsa Kyynäräjärvenoja. Lähin naapurikylä on Koivisto lännessä. Tieyhteys Kyynärään on pohjoisesta Karhunkruopinmäen yli Korttilasta. Kyynärä on syntynyt keskiajalla. Yksitilainen kylä ostettiin perintötilaksi vuonna 1756. Kantatilasta itsenäistyi kolme torppaa 1900-luvun alussa. Kyynärän tilasta lohkottiin kymmenen pientilaa siirtoväelle 1940-luvulla. Kylässä on nykyisin muutama toimiva maatila. Loput rakennuksista on tyhjillään tai lomakäytössä. ==Lähteet== Luokka:Perniön kylät
Lauri Sipilä

Lauri Rafael Sipilä (4. toukokuuta 1904 Mynämäki – 20. toukokuuta 1974 Turku) oli suomalainen arkkitehti ja kuvataiteilija. Lauri Sipilän vanhemmat olivat Mynämäen kirkkoherra, lääninrovasti ja kansanedustaja Frans Wilhelm (Wilho) Sipilä ja Amanda (Mandi) Matilda o.s. Piirainen. Lauri oli heidän neljäs lapsensa. Taidemaalari Sulho Sipilä oli Lauri Sipilän veli.Harkon piirtäneen arkkitehdin kuvataidetta esillä Harkon väistötiloissa, Turun Sanomat 27.9.2017 Sipilä suoritti ylioppilastutkinnon Turun Suomalaisessa Yhteiskoulussa 1923, ja opiskeli arkkitehdiksi Teknillisessä korkeakoulussa Helsingissä ja valmistui vuonna 1929. Hän toimi apulaisena Erik Bryggmanin, Pauli E. Blomstedtin, Jussi Paatelan sekä Alvar Aallon arkkitehtitoimistoissa vuosina 1926–1932. Lauri Sipilä perusti oman arkkitehtitoimiston 1937. Hän avioitui Helmi Havosen kanssa 1945. Työurallaan hän toimi myös rakennustarkastajana useissa Turun seudun kunnissa. Hän teki myös pitkän uran opettajana Turun teknillisessä oppilaitoksessa, jääden eläkkeelle talonrakennusopin yliopettajan virasta vuonna 1970. Samoin hän oli useissa luottamustehtävissä vuoteen 1965 asti. Lauri Sipilä oli myös kuvataiteilija, joka ammensi vaikutteita 1900-luvun alun uusista eurooppalaisista suuntauksista. Hän ei kuitenkaan elinaikanaan osallistunut näyttelyihin tai järjestänyt omia näyttelyitä. Läpileikkaus hänen teoksistaan oli esillä Mynämäen kulttuuritalo Vanhassa yhteiskoulussa ja Mynämäen kirjastossa sekä Raision museo Harkossa osana Suomi 100 -ohjelma ==Töitä== Vuosina 1931–1971 Sipilä suunnitteli useita rakennuksia Turkuun ja Turun ympäristökuntiin: * Naantalin paloasema (1931) * Kesko Oy:n Turun toimitalo (1937−38) * Turun teollisuus-koulun lisärakennus (1938) * Tortinmäen koulu (1942) * As Osuuskunta Tiilentekijänkatu 4 asunto- ja tehdasrakennus (1943−45) * Keskusautohalli ja -kauppa Oy:n liike- ja tehdasrakennus (Turku 1945−48) * Paimion parantolan henkilökunnan asuinrakennus (1948) * Pohjoismaiden Yhdyspankin talo (Pansio 1949) * Osuuskassan talo (Turku 1953) * Raision kunnantalo (1954) * Merimaskun kirkon restaurointi (1954) * Asunto Oy Keskuspalatsi (Turku 1955) * Elokuvateatteri Ritz (Turku 1955) * Raision säästöpankki- ja asuntosiipi (1958) * Laitilan yhteiskoulu (1958) * Oripään seudun yhteiskoulun lisärakennus (1962) * Turun Suomalaisen Yhteiskoulun lisärakennus (1964−65) Hän suunnitteli myös Naantalin kuparivuorella sijaitsevan Laivaston sankarivainajien muistoristin, joka paljastettiin 13. syyskuuta 1951.Karjalainen 14.9.1951 == Lähteet == * === Viitteet === Luokka:Suomalaiset arkkitehdit Luokka:Suomalaiset taidemaalarit Luokka:Vuonna 1904 syntyneet Luokka:Vuonna 1974 kuolleet
Espoon keskuspaloasema

{ "type": "FeatureCollection", "features": [ { "type": "Feature", "properties": { "marker-color": "FF6347", "marker-size": "medium", "marker- symbol": "fire-station" }, "geometry": { "type": "Point", "coordinates": [ 24.740712, 60.207791 ] } } ] } Espoon keskuspaloasema (asema 10) on Länsi- Uudenmaan pelastuslaitoksen vanhin paloasema. Se sijaitsee Sepänkylän kaupunginosassa lähellä Kauniaisten rajaa. Asema peruskorjattiin vuosien 2015-2016 aikana. Keskuspaloaseman valmiudessa olevat pelastus- ja ensihoitoyksiköt, korjaamo, varusvarasto, päivystävä palotarkastaja, hallinto ja tilannekeskus siirtyivät takaisin uusitulle keskuspaloasemalle joulukuussa 2016. == Peruskorjaus == Peruskorjaus tehtiin vuosien 2015-2016 aikana. Valmistuessaan vuonna 1968 rakennus oli Suomen ajanmukaisin paloasema. Peruskorjauksessa vaalittiin rakennuksen hahmoa sekä ikkunanauhojen ja -pintojen rytmiä suoralinjaisessa julkisivussa. Tarkoituksena on ollut säilyttää alkuperäisen suunnittelukauden henki. Peruskorjauksen lisäksi paloasemaa täydennettiin itäpäädyn laajennusosalla ja länsipäädyn uudella korjaamohallilla. Rakennuksen energiatehokkuutta parannettiin talotekniikan lisäksi uusimalla ulkovaipan lämmöneristystaso vastaamaan uusia määräyksiä. Rakennus on myös led-valaistuksen pilottikohde. == Aseman yksiköt == Pelastusyksiköt Yksikkötunnus Tyyppi R LU 20 Päivystävä päällikkö R LU 35 Päivystävä palomestari R LU 101 Pelastusyksikkö R LU 103 Säiliöyksikkö R LU 104 Huoltoyksikkö R LU 105 Raivausyksikkö R LU 105B Raivausyksikkö (vara) R LU 106 Nostolavayksikkö R LU 107 Miehistönkuljetusyksikkö R LU 1072 Huoltoyksikkö Ensihoidon yksiköt Yksikkötunnus Tyyppi E LU 51 Ensihoidon kenttäjohtaja E LU 5211 Hoitotason ambulanssi E LU 5212 Hoitotason ambulanssi E LU 5311 Perustason ambulanssi E LU 5314 Perustason ambulanssi E LU 5315 Perustason ambulanssi E LU 5316 Perustason ambulanssi == Lähteet == Luokka:Espoon rakennukset ja rakennelmat Luokka:Länsi-Uudenmaan pelastuslaitos Luokka:Suomen paloasemat Luokka:Sepänkylä (Espoo)
David José Devignaud Parente

David José Devignaud Parente (s. 4. joulukuuta 1986 Kinshasa) on portugalilainen futsalpelaaja ja hän pelaa futsalia kaudella 2019–2020 jyväskyläläisessä KaDy:ssa. Parente tuli Suomeen kauden 2018–2019 runkosarjan lopussa ja pelasi KaDy:ssa pudotuspelit ja voitti Suomen mestaruuden. Kaudella 2019–2020 Parente palasi takaisin Portugaliin ja pelasi futsalin pääsarjaa Viseu 2001 -joukkueessa. Helmikuussa 2020 Parente palasi takaisin Suomeen ja Kampuksen Dynamoon. Parente pelasi KaDyssa kevään 2019 lisäksi vielä elokuussa futsalin mestarien liigan esikierroksen peleissä Tallinnassa, jossa joukkue voitti FC Tiranan, mutta kärsi tappiot Ranskan mestari Toulon Élite Futsalia ja isäntäjoukkue Viimsi FC Smsrahaa vastaan. Tämän jälkeen Parente siirtyi Portugalin futsal-liigassa (Liga Placard) pelaavaan Viseu 2001:een, mutta palasi takaisin Suomeen ennen runkosarjan päättymistä. Parente on pelannut myös neljänä kautena Major Arena Soccer League -sarjaa Yhdysvalloissa. Parente on myös aiemmin pelannut futsalin mestarien liigaa kaudella 2016–2017 englantilaisen Oxford City Lionsin riveissä. == Lähteet == Luokka:Portugalilaiset futsalpelaajat Luokka:Vuonna 1986 syntyneet Luokka:Elävät henkilöt
Nipah-virusinfektio

Nipah-virusinfektio on nipah-virusten aiheuttama sairaus. Infektion oireet vaihtelevat oireettomuudesta vakaviin hengitysvaikeuksiin ja kuolettavaan aivotulehdukseen. Taudin itämisajan uskotaan vaihtelevan useimmissa tapauksissa neljästä vuorokaudesta kahteen viikkoon. Muihin mahdollisiin oireisiin sisältyy kuume, päänsärky, lihaskipu, oksentaminen ja kurkkukipu. Vakavimmissa tapauksissa aivotulehdus johtaa koomaan kahden vuorokauden sisällä. Viruksen luontaisia kantajia ovat hedelmälepakot, joiden kautta se voi levitä muihin eläimiin ja ihmisiin. Tartunnan saaneiden ihmisten kuolleisuusprosentti on Maailman terveysjärjestön (WHO) arvion mukaan 45–70 prosenttia. Ensimmäinen laaja tartuntatapaus havaittiin malesialaisten sikatilallisten keskuudessa vuonna 1999. Tuolloin tartunta levisi useimmiten ihmisiin, jotka olivat yhteydessä sairastuneisiin sikoihin tai käsittelivät niiden eritteitä suojaamattomina. Bangladeshissa ja Intiassa viruksen on havaittu leviävän hedelmälepakkojen saastuttamien hedelmien kautta. Uudemmissa tartuntatapauksissa on havaittu viruksen leviämistä ihmiseltä toiselle. Virus sai nimensä malesialaiselta Sungai Nipah -kylältä, jossa ensimmäinen tapaus havaittiin. Nipah-virus kuuluu henipavirusten sukuun yhdessä lähisukulaisensa hendra-viruksen kanssa. Nipah-infektiot ovat suhteellisen harvinaisia, sillä siihen on sairastunut vain noin 700 henkeä. Tuomas Aivelo arvioi henipavirusten kuitenkin yleistyvän johtuen ihmisten ja lepakoiden lisääntyvistä kontakteista. Vuonna 2018 nipah-tartuntoja esiintyi ensimmäistä kertaa Intian Keralan osavaltiossa, mikä aiheutti huolta taudin laajentumisesta. Nipah-virusinfektiota vastaan ei ole lääkkeitä eikä rokotteita. Ribaviriinin on havaittu toimivan virusta vastaan laboratorio- olosuhteissa, mutta ihmisten osalta asiaa ei ole testattu tarpeeksi. Taudista selviytyneet ovat pääasiassa kuntoutuneet täysin, mutta joissakin tapauksissa on havaittu pitkäaikaisia neurologisia ongelmia. Maailman terveysjärjestön mukaan joka viides selviytyjä kokee muutoksia persoonallisuuteensa. WHO:n mukaan nipah on yksi todennäköisimmistä viruksista, jotka voivat mahdollisesti aiheuttaa maailmanlaajuisen pandemian. Vuoden 2011 elokuva Tartunta on saanut innoituksensa nipah-viruksesta. ==Lähteet== ==Aiheesta muualla== * Leinikki, Pauli: NIPAH-virus : uusi taudinaiheuttaja (1999) Luokka:Virustaudit Luokka:Zoonoosit
Alessandro Giardelli

Alessandro Giardelli (s. 5. lokakuuta 2002 Seriatessa ) on italialainen moottoriurheilun kuljettaja, jota pidetään yhtenä suurimmista karting- lupauksista Italiassa. Hän voitti Italian mestaruuden vuonna 2015. Vuonna 2017 vain 14-vuotiaasta Giardellista tuli kartinghistorian nuorin kuljettaja, joka on osallistunut maailmancup-kisoihin kartingin tärkeimmässä kategoriassa, KZ1-luokassa. Vuonna 2020 Giardelli osallitui Elite Motorsport -joukkueen kanssa TCR Italy Touring Car Championship -mestaruuskilpailuun, joka on yksi Italian tärkeimmistä auto-mestaruuskilpailuista. == Ura == === Karting === Giardelli aloitti uransa vuonna 2012. Siitä lähtien hän on voittanut lukuisia kansallisia ja kansainvälisiä kilpailuja ja palkintoja. Tulokset sisältävät ensimmäisen sijan Italian mestaruuskisoissa,kolmannen sijan WSK Night Edition, kahdeksannen sijan, ja viidennen sijan WSK Champions Cupissa, neljännen sijan WSK Final Cupissa, ensimmäisen sijan Rok Cupissa Italy, viides sija Rok Cup International final, viides trofeo Margutti, toinen sija trofeo delle industrie, ensimmäinen paikka 500 mailia Granja Viana, kolmas EM-kisassa ja voitto maailmanmestaruuskilpailun yhdellä kierroksella. Hän kilpaili virallisessa CRG-joukkueessa, ja Tony Kart. Kilpailevat tällä hetkellä virallisessa Lariomotorsport. === Formula === Giardelli osallistui kokeisiin sekä Formula Renault- että Formula 4 -sarjojen kanssa. === Touring Car === Vuonna 2020 hän vaihtoi katettuihin autoihin ja allekirjoitti sopimuksen Elite Motorsport -joukkueen kanssa osallistuen vakioautojen TCR Italia Touring Car Championship -sarjaan. == Tulokset == Kausi Sarja Talli Kilpailuja Voittoja NO PP Palkintosijoja Pisteet Sijoitus 2020 TCR Italy Touring Car Championship Elite Motorsport 0 0 0 0 0 0* NC* Myös Giardellin veli Luca on kilpa- kuljettaja. Vuonna 2013 Giardelli-perhe avasi radan, jonka nimi on Lariomotorsport, ja perusti myöhemmin samannimisen kartingtiimin. == Lähteet == == Aiheesta muualla == * Alessandro Giardelli kuljettajan tietokannassa. Luokka:Italialaiset urheilijat Luokka:Vuonna 2002 syntyneet Luokka:Elävät henkilöt
Maple Leaf Foods

Maple Leaf Foods Inc. on kanadalainen ruokayhtiö, joka sijaitsee Mississaugassa Ontariossa. Se perustettiin vuonna 1927. == Aiheesta muualla == *Viralliset sivut / Luokka:Kanadalaiset elintarvikeyhtiöt
Vain elämää – kausi 10, ensimmäinen kattaus

on Vain elämää -televisiosarjan kymmenennen tuotantokauden ensimmäinen kokoelma-albumi, joka ilmestyi 27. syyskuuta 2019. Kaikki kappaleet julkaistiin singleinä kunkin jakson ensiesityspäivänä. Albumi nousi Suomen virallisen albumilistan kärkeen. == Kappaleet == Raita (CD 2) Esittäjä Kappale Listasijat Listasijat Raita (CD 2) Esittäjä Kappale Single Radio 1 Vesala ”Nyt kommentoin” (En kommentoi) 15 — 2 Lauri Tähkä ”Blaablaa (En kuule sanaakaan)” 2 6 3 Elastinen ”Keinutaan” 5 49 4 Tarharyhmä ”Tragedia” — — 5 JVG ”Rahan takii” 8 — 6 Samu Haber ”Hanuri” 7 — 7 Erin ”Mä hiihdän” 14 — 8 Samu Haber ”Tequila” — — 9 Erin ”Muitaki ihmisii” — — 10 Maija Vilkkumaa ”Ei pystyny hengittää” — — 11 VilleGalle ”Pikkuveli” 7 — 12 Antti Tuisku ”Joku raja” 4 9 13 Lauri Tähkä ”Nyt on lähtö” — — 14 Elastinen ”Älä droppaa mun tunnelmaa” — — 15 (1) Maija Vilkkumaa ”Älä jätä roikkuu” — — 16 (2) Antti Tuisku ”Hombre” — — 17 (3) Lauri Tähkä ”Hehkuu” — 22 18 (4) Elastinen ”Faija” 18 — 19 (5) Erin (mukana Jonna Geagea) ”Paluu tulevaisuuteen” — — 20 (6) Vesala ”Tarkenee” — — 21 (7) Samu Haber ”Ikuinen vappu” 8 — 22 (8) Elastinen ”Morsian” 9 64 23 (9) Vesala (mukana Aili Järvelä & Jutta Rahmel) ”Tulkoon mitä vaan” — — 24 (10) Samu Haber (Ei kukaan tuu sulta tuntumaan) ”Kainaloon ja heti” — — 25 (11) Antti Tuisku ”Minun Suomeni” 6 — 26 (12) Erin ”Sinä olet minun” — — 27 (13) VilleGalle ”Mä en pelkää” 18 — 28 (14) Maija Vilkkumaa ”Jääkukkii” (Jääkukkia) — — == Lähteet == Luokka:Vain elämää -kokoelmalevyt Luokka:Vuoden 2019 kokoelma-albumit Luokka:Suomalaiset popalbumit Luokka:Suomalaiset rockalbumit Luokka:Suomalaiset hip hop -albumit
Vain elämää – kausi 10, toinen kattaus

on Vain elämää -televisiosarjan kymmenennen tuotantokauden toinen kokoelma- albumi, joka ilmestyi 25. lokakuuta 2019. Kaikki kappaleet julkaistiin singleinä kunkin jakson ensiesityspäivänä. Albumi nousi Suomen virallisen albumilistan kärkeen. == Kappaleet == Raita (CD 2) Esittäjä Kappale Listasijat Listasijat Raita (CD 2) Esittäjä Kappale Single Radio 1 JVG ”Rakastuit looseriin” (Rakastuin mä looseriin) 2 — 2 Lauri Tähkä ”Sydäntä särkee” — — 3 Maija Vilkkumaa ”Ei taida tietää tyttö” — — 4 Samu Haber ”Vanha sydän” — — 5 Elastinen ”Toiset kundit” (Toiset mimmit) 15 — 6 Antti Tuisku ”Seksi vie ja taksi tuo” — — 7 Vesala ”On elämä laina” 19 — 8 Lauri Tähkä ”Anna soida” — — 9 Erin ”Nuori nero” 16 — 10 VilleGalle ”Kelaa sitä” — — 11 Vesala (mukana Mira Luoti) ”Ystävä” — — 12 Maija Vilkkumaa ”Yhtäccii” — — 13 Samu Haber ”Tuulettaa” — — 14 Antti Tuisku ”Supervoimii” 7 — 15 (1) Vesala ”Fairytale Gone Bad” — — 16 (2) Antti Tuisku ”Birds and Bees” — — 17 (3) Elastinen ”Pilasit mun elämän” (Forever Yours) 3 6 18 (4) Erin ”Tässä nää nyt on” (Welcome to My Life) 15 14 19 (5) Lauri Tähkä (mukana Tuuletar) ”Miehessä vikkaa” (I Help You Hate Me) 13 — 20 (6) Maija Vilkkumaa ”New York” (Hollywood Hills) — — 21 (7) VilleGalle ”Heartbreak Century” 10 — 22 (8) Erin ”Ei susta huomaa” — — 23 (9) Samu Haber ”Hyvä ihminen” — — 24 (10) VilleGalle ”Kissavideoita” 9 — 25 (11) Antti Tuisku (mukana Lauri Schreck) ”Kaivopuiston jää” — — 26 (12) Vesala ”Tähti” — — 27 (13) Elastinen ”Totuutta ja tehtävää” — — 28 (14) Lauri Tähkä ”Liian kauan” 15 — == Lähteet == Luokka:Vain elämää -kokoelmalevyt Luokka:Vuoden 2019 kokoelma- albumit Luokka:Suomalaiset popalbumit Luokka:Suomalaiset rockalbumit Luokka:Suomalaiset hip hop -albumit
Maria Lassila-Merisalo

Maria Lassila-Merisalo (s. 1978"Hei, hei, hei, hei heboine on kirkei." Helsingin Sanomat 29.10.2002.) on suomalainen tietokirjailija ja journalismin tutkija. Hän on kirjoittamisen dosentti Jyväskylän yliopistossa ja viestinnän dosentti Helsingin yliopistossa. Lassila-Merisalon päätutkimuskohde on tarinallinen journalismi, jota hän on paitsi tutkinut myös kouluttanut ja itse kirjoittanut. Hän osallistuu myös aktiivisesti journalismia ja media-alaa koskevaan julkiseen keskusteluun ja on ollut valitsemassa palkinnonsaajia useissa lehtijuttukilpailuissa. Vuonna 2020 häneltä julkaistiin tietokirja Tarinallinen journalismi, jonka on kustantanut Vastapaino. Lassila-Merisalo väitteli tohtoriksi tammikuussa 2009 Jyväskylän yliopistossa journalistiikan oppiaineessa. Hänen väitöskirjansa Faktan ja fiktion rajamailla käsittelee suomalaisen kaunokirjallisen journalismin poetiikkaa. Narratiivisen journalismin lisäksi Lassila-Merisalo on tutkinut esim. toimittajien urakehitystä. Lassila-Merisalo on tiedonjulkistamisen neuvottelukunnan varapuheenjohtaja . Neuvottelukunta muun muassa tekee tiede- ja kulttuuriministerille esityksen tiedonjulkistamisen valtionpalkintojen saajista ja jakaa apurahoja.. Hän toimii myös Suomen tietokirjailijat ry:ssä Kanta-Hämeen aluevastaavana ja hallituksen jäsenenä.Hän työskentelee Hämeen ammattikorkeakoulussa kehittämispäällikkönä. Aamulehti tilasi vuonna 2024 Lassila-Merisalolta selvityksen, jossa hän tarkasteli lehden entisen toimittajan Matti Kuuselan artikkeleiden todenperäisyyttä. Selvitystä edelsi laaja journalismin etiikkaa koskeva julkinen keskustelu, kun Kuusela oli elämäkerrassaan paljastanut keksineensä asioita joihinkin artikkeleihinsa. == Julkaisut == * Tarinallinen journalismi. Vastapaino, 2020. * Faktan ja fiktion rajamailla: Kaunokirjallisen journalismin poetiikka suomalaisissa aikakauslehdissä. Väitöskirja, 2009.Teoksen verkkoversio. ==Lähteet== == Aiheesta muualla == * Lukujuttu. Maria Lassila-Merisalon blogi. Luokka:Suomalaiset tietokirjailijat Luokka:Suomalaiset mediatutkijat Luokka:Vuonna 1978 syntyneet Luokka:Elävät henkilöt
Vain elämää – joulu

on Vain elämää -televisiosarjan kymmenennen tuotantokauden joulujaksoihin perustuva kokoelma-albumi, joka ilmestyi 29. marraskuuta 2019. Kaikki kappaleet julkaistiin singleinä kunkin jakson ensiesityspäivänä. Albumi nousi Suomen virallisen albumilistan kärkeen. == Kappaleet == Raita Esittäjä Kappale Listasijat Listasijat Raita Esittäjä Kappale Single Radio 1 Elastinen ”Tip Tap” (Tonttujen jouluyö) 7 — 2 Erin ”Joulutaivas tähtineen” — — 3 Lauri Tähkä ”Joulu on sun kanssa joulumpi” — — 4 JVG ”Sika” — — 5 Maija Vilkkumaa ”Jouluriita” — — 6 Vesala ”Jouluksi mummolaan” — — 7 Antti Tuisku ”Tulkoon joulu” — 43 8 Maija Vilkkumaa ”Kas metsämökin ikkuna” — — 9 Vesala ”Sylvian joululaulu” — — 10 JVG ”Juhlittiin ja tapeltiin” — — 11 Antti Tuisku ”Mikko vaan paketoi” — — 12 Elastinen ”Varpunen jouluaamuna” — — 13 Lauri Tähkä ”Sytytä mun sydämeni” — 90 14 Erin (mukana Vesala & Maija Vilkkumaa) ”Tonttuparaati” — 24 15 Lauri Tähkä ”Kosketa minua, Henki” — — 16 Antti Tuisku ”Palaan kotiin (Tulkoon jo joulu)” — 26 17 VilleGalle ”Jouluyö” (Jouluyö, juhlayö) — — 18 Erin ”Jouluna saa” — 19 19 Maija Vilkkumaa ”Joulun rauhaa” — — 20 Elastinen ”Jouluks himaan” — 81 21 Vesala (mukana Julle Y. & Mikko Virta) ”Valkea joulu” — — == Lähteet == Luokka:Vain elämää -kokoelmalevyt Luokka:Vuoden 2019 kokoelma-albumit Luokka:Suomalaiset popalbumit Luokka:Suomalaiset rockalbumit Luokka:Suomalaiset hip hop -albumit Luokka:Suomalaiset joulualbumit
Children of Bodomin diskografia

Children of Bodom (lyh. CoB, C.O.B.) oli suomalainen vuonna 1993 Espoossa perustettu melodista metallimusiikkia soittava yhtye. == Studioalbumit == * * * * * * http://www.scythes-of-bodom.com/6thinfo/en.html * * * * == Livealbumit == * * * == Kokoelmat == * * == Cover-albumit == * == DVD:t == * * * == Musiikkivideot == *"Deadnight Warrior" (1998) *"Downfall" (1999) *"Everytime I Die" (2000) *"Needled 24/7" (2003) *"Sixpounder" (2003) *"Trashed, Lost & Strungout" (2004) *"In Your Face" (2005) *"Are You Dead Yet?" (2006) *"Blooddrunk" (2008) *"Hellhounds on My Trail" (2008) *"Smile Pretty for the Devil" (2008) *"Lookin' Out My Back Door" (2009) *"Was It Worth It?" (2011) *"Roundtrip To Hell And Back" (2011) *"Shovel Knockout" (2012) *"Transference" (2013) *"Morrigan" (2015) *"Under Grass and Clover" (2018) *"Platitudes and Barren Words" (2019) == Demot == * Implosion of Heaven (1994) * Ubiguitous Absence of Remission (1995) * Shining (1996) Kaikki demot julkaistiin yhtyeen nimen ollessa vielä IneartheD. == EP:t == * Trashed, Lost & Strungout (2004) * Hellhounds on My Trail (2008) == Singlet == * * * # "Downfall" # "No Commands" (Stone-cover) * # "Hate Me!" # "Hellion" (W.A.S.P.-cover) * # "You're Better Off Dead!" # "Somebody Put Something in My Drink" (Ramones-cover) * # "Needled 24/7" # "Silent Scream" (Slayer-cover) * # "In Your Face" # "Oops!... I Did It Again" (Britney Spears -cover) # "In Your Face" (censored radio version) * # "Blooddrunk" # "Lookin' Out My Back Door" (CCR-cover) * # "Smile Pretty for the Devil" # "Talk Dirty to Me" (Poison- cover) * # "Was It Worth It?" # "Angels Don't Kill" (live) * # "Roundtrip to Hell and Back" # "Party All the Time" (Eddie Murphy -cover) == Lähteet == Luokka:Diskografiat
HIMin diskografia

HIM oli suomalainen, viisihenkinen rockia ja metallia soittava yhtye. Yhtye itse kuvailee musiikkiaan ”love metalliksi”, kriitikot usein alternative rockiksi, hard rockiksi, goottirockiksi, metalliksi tai popiksi. == Studioalbumit == * * * * * * * * == Kokoelmat == * * * * * == EP:t == * * == Singlet == * When Love and Death Embrace (1997) * Wicked Game (1998) * Your Sweet Six Six Six (1998) * It's All Tears (Drown in This Love) (1999) (Promo) * Join Me in Death (1999) * Right Here in My Arms (2000) * Poison Girl (2000) * Gone with the Sin (2000) * Pretending (2001) * In Joy and Sorrow (2001) * Heartache Every Moment (2002) * Close to the Flame (2002) (Promo) * The Single Collection: 10xCD-single (2002) * The Funeral of Hearts (2003) * Buried Alive by Love (2003) * The Sacrament (2003) * Solitary Man (2004) * And Love Said No (2004) * Wings of a Butterfly (2005) * Vampire Heart (2005) * Killing Loneliness (2006) * Under the Rose (2006) (Promo) * In Joy and Sorrow/Pretending: Uneasy Listening Vol. 1-versio (2006) * The Kiss of Dawn (2007) * Bleed Well (2007) (Promo) * Heartkiller (2010) * Scared to Death (2010) (Promo) * Scared to Death (Diamond Cut Remix) (2010) (Promo) SWRMXS Version * Strange World (2012) (Promo) * All Lips Go Blue (2013) (Promo) * Into the Night (2013) (Promo) * Tears on Tape (2013) (Promo) ==DVD== * HIM – Video Collection: 1997-2003: ei ole julkaistu virallisesti Suomessa (2004) * Love Metal Archives vol. 1 (2005) * Digital Versatile Doom (2008) ==Musiikkivideot== * ”Wicked Game” (Kaivopuisto-versio) – 1996 * ”Wicked Game” (Saksan versio: vuodenajat) – 1998 * ”When Love And Death Embrace” – 1999 * ”Join Me in Death" (The 13th Floor -versio, lasershow) – 1999 * ”Right Here in My Arms” – 2000 * ”Poison Girl” – 2000 * ”Poison Girl” (keikka-versio) – 2000 * ”Gone With The Sin” (suomalainen versio) – 2000 * ”Gone With The Sin” (saksalainen versio) – 2000 * ”Join Me in Death” (Ice Version) – 2000 * ”Wicked Game” (razorblade-remix: stripteaseklubi-versio) – 2000 * ”Pretending” – 2001 * ”In Joy And Sorrow” – 2001 * ”Heartache Every Moment” – 2001 * ”Heartache Every Moment” (Haggard-versio) – 2001 * ”Close to the Flame” – 2001 * ”Buried Alive By Love” – 2002 * ”The Funeral of Hearts” – 2003 * ”The Sacrament” – 2003 * ”Solitary Man” – 2004 * ”And Love Said No” – 2004 * ”Wings of a Butterfly” – 2005 * ”Killing Loneliness” (peepshow-versio) – 2005 * ”Killing Loneliness” (Yhdysvaltain markkinoille, katedraali-versio) – 2006 * ”The Kiss of Dawn” – 2007 * ”Bleed Well” – 2007 * ”Heartkiller” – 2010 * ”Scared To Death” – 2010 * ”Ode to Solitude” – 2010 * ”Like St. Valentine” – 2010 * ”In Venere Veritas” – 2010 * ”Shatter Me with Hope” – 2010 * ”Strange World” – 2012 * "Tears on Tape" – 2013 * "All Lips Go Blue" – 2013 * "Into The Night" – 2013 == Lähteet == Luokka:Diskografiat
Koronaviruspandemian 2019– sukupuolittuneet vaikutukset

Koronaviruspandemian vaikutuksissa eri sukupuoliin on havaittu eroja. Koronavirussairauden vaikutukset ja kuolleisuus eroavat miesten ja naisten kesken. COVID-19:stä johtuva kuolleisuus on korkeampi miehillä Kiinassa ja Italiassa tehdyissä tutkimuksissa. Suurempi osuus terveydenhuollon työntekijöistä, erityisesti sairaanhoitajista, on naisia, ja heillä on suuremmat mahdollisuudet altistua virukselle. Koulujen sulkeminen, eristäminen ja vähentynyt pääsy terveydenhuoltoon vuoden 2019– koronaviruspandemian seurauksena voivat vaikuttaa sukupuoliin eri tavoin ja mahdollisesti korostaa nykyisiä sukupuolieroja. Maaliskuun 20. päivään 2020 mennessä kaikissa kuudessa maassa, jossa COVID-19 -kuolemia oli tilastoitu sukupuolten mukaan miesten osuus oli suurmpi kuin naisten. Näistä neljässä maassa, Kiinassa, Ranskassa, Italiassa ja Etelä-Koreassa miesten kuolleisuus oli yli 50 prosenttia suurempi kuin naisten. == Sukupuolierot kuolleisuudessa == Huhtikuun 2020 tilastojen mukaan miehet kuolevat useammin kuin naiset saatuaan COVID-19-tartunnan. Miehillä riski on korkeimmillaan 50 vuoden iässä, ja ero kuroutuu umpeen vasta 90-vuotiailla. Kiinassa kuolleisuusaste oli miehillä 2,8 prosenttia ja naisilla 1,7 prosenttia. Tämän sukupuolieron tarkkoja syitä ei tunneta, mutta geneettiset ja käyttäytymistekijät voivat olla syynä siihen. Sukupuoleen perustuvat immunologiset erot, naisten vähäisempi tupakointi, miesten altistavat sairaudet, kuten naisia nuoremmalla iällä saatu hypertensio, ovat voineet lisätä miesten kuolleisuutta. Euroopassa 57 % tartunnan saaneista henkilöistä oli miehiä ja 72 % kuolleista oli miehiä. == Vaikutukset terveyteen == === Sukupuolierot johtajuudessa === Maailmanlaajuisesti COVID-19-kriisin johtaminen on valtaosin miesten hallussa. Valkoisen talon 12 hengen koronaviruksen työryhmä koostui kokonaan miehistä. 72 prosenttia globaalin terveydenhuollon toimeenpanevaista päämiehistä on miehiä. ThinkGlobalHealthin mukaan "tasa-arvokysymykset integroidaan tarkoituksenmukaisesti hätätilanteisiin vasta, kun naiset ja syrjäytyneet ryhmät voivat osallistua päätöksentekoon". == Sosioekonomiset vaikutukset == Naiset muodostavat suuremman osan epävirallisista ja osa-aikaisista työntekijöistä ympäri maailmaa. Epävarmuuden, kuten pandemian aikana, naisilla on suurempi riski työttömyydestä ja kyvyttömyydestä palata töihin pandemian päätyttyä. Karanteenikokemus voi olla erilainen miehillä ja naisilla ottaen huomioon kummankin sukupuolen fyysiset, kulttuuriset, turvallisuus- ja terveysvaatimukset. == Perheväkivalta == Kotitalouden lisääntyneen jännityksen takia pandemian aikana naisilla ja tytöillä on todennäköisesti suurempi lähisuhdeväkivallan ja muun perheväkivallan riski. == Lähteet == Luokka:Syrjintä Luokka:Koronaviruspandemia 2019–
Meir Aaron Goldschmidt

Meir Aaron Goldschmidt (1819–1887) oli tanskalainen kirjailija, taustaltaan juutalainen. Hän aloitti uransa toimittajana 1837, mutta joutui radikaalin poliittisen ja kirjallisen pilalehtensä Corsarenin takia erimielisyyksiin Sören Kierkegaardin kanssa. Hän siirtyi syrjään lehdestä ja oli ulkomailla 1846–1847. Palattuaan kotimaahan hän ryhtyi Nord og sydin (1847–1859) ja Hjemme og uden (1861) -viikkolehtien toimittajaksi. Hänen linjansa oli maltillinen liberalismi.Goldschmidt, Meir Aaron, Tietosanakirja osa 2, palsta 1521–1522, Tietosanakirja Osakeyhtiö 1910 Goldschmidtin kaunokirjallinen esikoisteos on 1845 ilmestynyt En jøde, jota pidetään parhaana ja vaikuttavimpana. Se oli ajankohtaan nähden aiheeltaan uusi. Hän käsitteli siinä juutalaisten suhdetta yhteiskunnallisiin ja sivistyksellisiin oloihin. Kiehtovassa teoksessa hän osoittautuu tyylitaituriksi. Sitä seurasivat Fortællinger (1846) sekä laaja, viisiosainen teos Hjemløs (1852–1857), jossa hän pyrki osoittamaan esteettisen maailmankatsomuksen tyhjyyden. Kiinnostavuudesta huolimatta sen ongelmana on liiallinen laajuus ja hajanaisuus. Goldschmidtin pienimuotoisesta tuotannosta merkittäviä ovat kriittiset ajankuvat Arvingen (1863–1865) ja Ravnen (1867). Sen jälkeen tulivat Kærlighedshistorier fra månge lande (1868), Smaa fortællinger (1868–1869) sekä juutalaisaiheinen Avrohmche nattergal (1873). Näytelmäkirjailijanakin Goldschmidt sai mainetta, esimerkkeinä En skavank (1860), Rabbi Eliezer (1861), I den anden verden (1862) ja Svedenborgs ungdom (1863). Niiden juonteena on pääasiassa nemesisaate, jota hän piti kaikkien uskontojen perustana. Kokoelma Fortællinger og virkeligheds billeder (1877') sekä muistelmat Livserindringer og resultater (1877) kuvastavat vielä selvemmin hänen maailmankatsomustaan, jossa itämainen mystiikka on yhtynyt länsimaiseen realismiin. Valikoima Goldschmidtin teoksia Poetiske skrifter ilmestyi 1896–1898. == Lähteet == ==Aiheesta muualla== * Meir Aaron Goldschmidt, Nordisk familjebok Luokka:Tanskalaiset kirjailijat Luokka:Vuonna 1819 syntyneet Luokka:Vuonna 1887 kuolleet
Salme Ekbaum

Salme Ekbaum (o.s. Neumann; 8. lokakuutajul. 1912 Aidu vald, ViljandimaaAlbum Academicum. Universitatis Tartuensis 1918-1944. Viitattu 14.4.2020. – 21. lokakuutagreg. 1995 Toronto, Kanada) oli virolainen kirjailija. Hänen sisarensa oli kirjailija Minni Nurme.Ekbaum, Salme. TLÜAR väliseesti isikud. Viitattu 14.4.2020. Salme Neumann suoritti vuonna 1936 Tarton yliopiston lääketieteellisessä tiedekunnassa farmasian kandidaatin tutkinnon. Valmistuttuaan hän työskenteli Võhman apteekissa ja apteekkarina Kuressaaren, Karuksen ja Tallinnan Tõnismäen apteekeissa. Vuonna 1944 hän pakeni Ruotsiin ja työskenteli vuosina 1945–1949 apteekeissa Tukholmassa. Vuonna 1949 hän muutti aviomiehensä Artur Ekbaumin kanssa Kanadaan, jossa toimi päätoimisena kirjailijana. Koko hänen kirjallinen tuotantonsa on tehty Ruotsissa ja Kanadassa. Vuonna 1980 hän sai Henrik Visnapuu -palkinnon romaanista Kohtumine lennujaamas. Hän kuoli Torontossa 1995 ja hänet on haudattu synnyinseudulleen Paistun hautausmaalle. ==Teoksia== * Valga maja (romaani, 1946) * Ilmapõllu inimesed (romaani, 1948, englanninkielinen käännös Farm in the forest. Göteborg, 1949) * Indiaani suvel (runokokoelma, 1951) * Lindprii talu (romaani, 1951) * Külaliseks on ootus (romaani, 1952) * Kärestik (romaani, 1955) * Süteoja (romaani, 1957) * Õigusenõudja (romaani, 1962) * Veimevakk (nuoruusmuistelma, 1964) * Kontvõõras (romaani, 1966) * Kivi kiljatas aknasse (runokokoelma, 1967) * Ajatar (runokokoelma, 1968) * Suitsupääsuke (draama, 1973) * Vang, kes põgenes (romaani, 1975) * Kohtumine lennujaamas (romaani, 1979) * Talioras (runokokoelma, 1988) * Õhtu tiiva all (runokokoelma, 1992) ==Lähteet== Luokka:Virolaiset kirjailijat Luokka:Ruotsin virolaiset Luokka:Vuonna 1912 syntyneet Luokka:Vuonna 1995 kuolleet
Opera GX

Opera GX on Opera Softwaren kehittämä verkkoselain. Se on maailman ensimmäinen videopelaajille kehitetty verkkoselain. Opera GX julkaistiin avoimena ennakkojulkaisuna E3 2019 -tapahtuman yhteydessä 11. kesäkuuta 2019. Elokuussa 2023 Opera GX:n maskottiin perustuva vtubettaja GX Aura aloitti esiintymisensä. == Ominaisuudet == Jotkin Opera GX:n ominaisuudet tulevat normaalista Operasta, kuten sisäänrakennettu VPN-verkko. Selaimessa on myös "GX Corner" -sivu, jossa voi katsoa pian julkaistavia ja jo julkaistuja pelejä, uutisia ja muuta. Opera GX:n uniikkeja ominaisuuksia ovat mm. prosessorin, RAM-muistin ja verkon rajoittaminen sekä Twitch-, WhatsApp-, Telegram-, Vkontakte- ja Facebook-integraatiot. YouTubessa sekä Twitchissä käyttäjät pystyvät irrottamaan katsottavan videon omaan ikkunaansa. Käyttäjät pystyvät myös muokkaamaan mm. teemaa ja selaimen värejä. == Lähteet == Luokka:Opera Luokka:Windows-ohjelmat
Łukasz Górnicki

Łukasz Górnicki (1527–1603) oli puolalainen kirjailija, kuningas Sigismund Augustin sihteeri ja kirjastonhoitaja. Hänen teoksensa Dworzanin polski ('Puolalainen hovimies') on erinomaisella tavalla Puolan oloihin sovitettu laitos tunnetun italialaisen humanistin Baldassare Castiglionen kirjasta Cortegiano. Kirjoituksissa Rozmowa o elekcyey ('Keskustelu kuninkaan vaalista') ja Droga do zupełnej wolności ('Tie täydelliseen vapauteen') hän arvostelee Puolan mielivaltaista vallankäyttöä ja vaalikuninkuutta. Dzieie w koronie polskiey 1538–1572 ('Puolan kruunun historia 1538–1572') kuvaa Sigismund Augustin hovin elämää.Gornicki, Lukasz Tietosanakirja, osa 2, palsta 1542, Tietosanakirja Osakeyhtiö 1910Gornicki, Lukasz Nordisk familjebok, Uggleupplagan, 9. osa, palstat 1491–1492 == Lähteet == ==Aiheesta muualla== Luokka:Puolalaiset kirjailijat Luokka:Vuonna 1527 syntyneet Luokka:Vuonna 1603 kuolleet
Seongdong

Seongdong eli Seongdong-gu () on yksi Etelä-Korean pääkaupungin Soulin 25 hallinnollisesta alueesta, joita kutsutaan nimellä gu. Vuonna 2018 siellä oli 309 251 asukasta. Alue sijaitsee Han-joen pohjoispuolella ja se on jaettu yhteensä 20 dongiin (naapurustoon). ==Aiheesta muualla== *Virallinen sivusto / / Luokka:Soul (kaupunki)
Apocalyptican diskografia

Apocalyptica on helsinkiläinen metallimusiikkiyhtye, joka tuli tunnetuksi soittamalla Metallican kappaleita selloilla. Jo toisella albumilla oli kuitenkin myös yhtyeen omia kappaleita ja myöhemmin cover-kappaleiden osuus on vähentynyt. Yhtyeen musiikkia on kutsuttu muun muassa nimillä ”sello-rock” (kuten yhtye itse kutsuu tyyliään), sinfoninen metalli, neoklassinen metalli tai progressiivinen metalli. Yhtyeen albumeita on myyty maailmanlaajuisesti 4,5 miljoonaa kappaletta ja se on soittanut arviolta tuhat konserttia noin 50 maassa sekä esiintynyt lähes kaikilla suurimmilla festivaaleilla Euroopassa ja Yhdysvalloissa. == Albumit == * * * ** * ** (2 LP:tä) ** (albumi + DVD) * * * * * * * == Livealbumit == * == Kokoelmat == * (julkaistu vain Japanissa) * ==DVD:t== * * * == Singlet == * "Apocalyptica" (1996) * "Harmageddon" (1998) * "Path, Vol. 2" (2001) * "Hope, Vol. 2" (2002) * "Faraway, Vol. 2" (2003) * "Seemann" (2003) * "Bittersweet" (2004) * "Wie Weit/How Far" (2005) * "Life Burns" (2005) * "Repressed" (2006) * "I'm not Jesus" (2007) * "S.O.S. (Anything But Love)" (2007) * "I Don't Care" (2008) * "End of Me" (2010) * "Broken Pieces" (2010) * "Not Strong Enough" (2010) * "Cold Blood" (2015) * "Sin In Justice" (2015) * "Me melkein kuoltiin" (feat. Sanni (laulaja) & Tippa) (2019) * "Rise" (2019) * "En Route To Mayhem" (2019) * "Ei Vaihtoehtoo" (feat. Paleface) (2021) * "I’ll Get Through It" (feat. Franky Perez & Geezer Butler) (2022) * "Bolero" (2022) * "Beethoven 5th" (2022) * "Metal Classic, Classic Metal" (2022) * "Rise Again" (2022) * "Ruska (Live In Helsinki St. John's Church)" (2023) * "Ĉohkka/Cortège (Live In Helsinki St. John's Church)" (2023) * "Kaamos (Live In Helsinki St. John's Church)" (2023) * "What We're Up Against" (feat. Elize Ryd) (2023) * "The Four Horsemen" (feat. Robert Trujillo) (2023) * "The Unforgiven II" (2024) * "One" (feat. James Hetfield) (2024) * "The Call of Ktulu" (2024) ==Musiikkivideot== Vuosi Kappale Ohjaaja(t) 1996 "Enter Sandman" "The Unforgiven" Karen Hellen 1998 "Nothing Else Matters" Pasi Pauni "Harmageddon" Karen Hellen 2000 "Path" Carsten Gutschmidt 2001 "Path Vol.2" (feat. Sandra Nasić) "Hope Vol.2" (feat. Matthias Sayer) Christoph Mangler/Mathias Vielsaecker 2003 "Somewhere Around Nothing" "Faraway Vol.2" (feat. Linda Sundblad) "Seemann" (feat. Nina Hagen) 2004 "Bittersweet" (feat. Ville Valo & Lauri Ylönen) Antti Jokinen "Wie Weit/How Far/En Vie" (feat. Marta Jandová) Uwe Flade "Life Burns" (feat. Lauri Ylönen) Patric Ullaeus 2006 "Die Schlinge" (feat. Oomph!) "Repressed" (feat. Matt Tuck and Max Cavalera) Ralf Strathann 2007 "I'm Not Jesus" (feat. Corey Taylor) Tony Petrossian "S.O.S (Anything but Love)" (feat. Cristina Scabbia) Marko Mäkilaakso 2008 "I Don't Care" (feat. Adam Gontier) Lisa Mann "Grace" Igor Burloff 2010 "End of Me" (feat. Gavin Rossdale) Lisa Mann "Broken Pieces" (feat. Lacey Mosley) "Not Strong Enough" (feat. Brent Smith) 2015 "Cold Blood" 2016 "Battery" Ville Juurikkala 2019 "Fields of Verun" "Ashes of the Modern World" Ville Juurikkala "Rise" Lisa Mann "En Route To Mayhem" 2022 "I’ll Get Through It" == Lähteet == diskografia Luokka:Diskografiat
Martin Greif

Martin Greif, oikea nimi Friedrich Hermann Frey, (18. kesäkuuta 1839 Speyer – 1. huhtikuuta 1911 Kufstein, ItävaltaGreif, Martin, Deutsche Biographie, viitattu 14.4.2020 ) oli saksalainen runoilija ja näytelmäkirjailija. Runoelmissaan Gedichte (1868) ja Neue Lieder und Mären (1902) Greif on tunteikas lyyrikko, hänen kielensä on selkeää ja havainnollista, luonnonkuvat kauniita ja ajatukset yleviä. Greifin näytelmistä ovat merkittävimpiä Corfiz Ulfeldt (1873), Nero (1877), Marino Falieri (1878), Prinz Eugen (1880), Die Pfalz im Rhein (1887), Konradin (1889), Ludwig der Bayer (1891), Francesca da Rimini (1892) ja Agnes Bernauer (1894). Niissä on luonteenerittely hyvin yksinkertainen ja rakenne paikoittain heikko, eivätkä ne ole saaneet pysyvää sijaa teatterien ohjelmistossa.Greif, Martin, Tietosanakirja osa 2, palsta 1594, Tietosanakirja Osakeyhtiö 1910 == Lähteet == ==Aiheesta muualla== Luokka:Saksalaiset näytelmäkirjailijat Luokka:Saksalaiset runoilijat Luokka:Vuonna 1839 syntyneet Luokka:Vuonna 1911 kuolleet
Ludwig Fulda

Ludwig Anton Salomon Fulda (1862–1939)Fulda, Ludwig Anton Salomon, Deutsche Biographie, viitattu 14.4.2020 oli saksalainen runoilija ja näytelmäkirjailija. Hän sai nuorena vaikutteita Paul Heysen tuotannosta ja liittyi 1888 Berliinissä maltillista realismia harrastaneeseen runoilijaryhmään.Fulda, Ludwig, Tietosanakirja osa 2, palsta 1279, Tietosanakirja Osakeyhtiö 1910 Fuldan julkaisemia runokokoelmia ovat Gedichte (1890) ja Neue Gedichte (1900), jotka osoittavat harvinaista kieli- ja muototaituruutta, sekä lukuisia näytelmiä, esimerkiksi huvinäytelmät Die Aufrichtigen (1883), Unter vier Augen (1886; esitetty suomeksi), Das Recht der Frau (1888), Jugendfreunde (1898; esitetty suomeksi), Das Wanderkind; näytelmät Das verlorene Paradies (1892) ja Die Sklavin; murhenäytelmä Herostrat (1899) ja draama Novella d’Andrea (1904). Miellyttäviä ovat Fuldan novellit Lebensfragmente (1894) ja Die Hochzeitsreise nach Rom (1900). Fulda oli etevä kääntäjä. Hän muun muassa saksansi Molièren mestariteokset ja Edmond Rostandin näytelmät Les Romanesques ja Cyrano de Bergerac. ==Suomennetut näytelmät== * Kahden kesken: yksinäytöksinen huvinäytelmä, suomeksi sovittanut Eino Mela, Helsinki: Kustannusoy. Kirja 1913. Sarja: Näytelmäkirjasto, n:o 94 * Neiti leski: yksinäytöksinen huvinäytelmä, suom. Jalmari Finne. Helsinki: Yrjö Weilin 1904. Sarja: Näytelmäkirjasto, n:o 9. == Lähteet == ==Aiheesta muualla== Luokka:Saksalaiset näytelmäkirjailijat Luokka:Saksalaiset runoilijat Luokka:Vuonna 1862 syntyneet Luokka:Vuonna 1939 kuolleet
Yleisurheilun Euroopan cup 1965

Yleisurheilun Euroopan cup 1965 oli ensimmäinen eurooppalaisten maajoukkueiden välinen Euroopan cup. Miehet ja naiset kilpailivat omissa kilpailuissaan. Loppukilpailuihin pääsi mukaan kuusi maata. Loppukilpailut käytiin Länsi- Saksassa; miesten loppukilpailu 11.–12. syyskuuta Stuttgartissa ja naisten loppukilpailu 19. syyskuuta Kasselissa. Neuvostoliitto voitti molemmat loppukilpailut. Miesten välierät kilpailtiin Oslossa, Roomassa ja Zagrebissa sekä naisten välierät Constantassa, Fontainebleaussa ja Leipzigissa, ja jokaisesta niistä pääsi kaksi joukkuetta loppukilpailuun. Miesten kilpailussa käytiin myös Enschedessa ja Wienissä alkuerät, joihin molempiin osallistui neljä maata ja joista vain voittajat pääsivät välieriin kuudentoista sinne suoraan päässeen maan seuraksi. == Loppukilpailut == === Miehet === Miehet kilpailivat 20 lajissa. Neuvostoliitto saavutti yhdeksän lajivoittoa, Länsi- Saksa viisi, Puola kolme, Itä-Saksa kaksi ja Ranska yhden. ==== Loppupisteet ==== Sija Maa Pisteet 1 86 2 85 3 69 4 69 5 60 6 48 === Naiset === Naiset kilpailivat 11 lajissa. Neuvostoliitto saavutti kuusi lajivoittoa, Puola kolme sekä Itä-Saksa ja Unkari yhden. ==== Loppupisteet ==== Sija Maa Pisteet 1 56 2 42 3 38 4 37 5 32 6 26 == Lähteet == 1965 Euroopan cup Euroopan cup 1965 Luokka:Stuttgartin urheilu
Ksaver Šandor Gjalski

Ksaver Šandor Gjalski, oikea nimi Ljubomil Babić, (6. helmikuuta 1854 Gredice, Zabokin lähellä – 26. lokakuuta 1935 Gredice)Gjalski, Ksaver Šandor, Proleksis enciklopedija, viitattu 14.4.2020 oli merkittävä kroatialainen novellikirjailija. Gjalsk on terävällä huomiokyvyllä ja muodon hienoudella kuvaillut eri puolia kroatialaisesta elämästä. Hänen teoksistaan huomattavimmat ovat Janko Borislavić, Naja, Gjurgjić, Agićey, Na rođenoj grudi ('Kotiturpeessa kiinni'), Radimilović ja ironinen Zivotopis jedne ekcelencije ('Erään eksellenssin historia'). Gjalskin myöhemmissä teoksissa on havaittavissa taipumusta mystisyyteen.Gjalski, Šandor, Tietosanakirja osa 2, palsta 1478, Tietosanakirja Osakeyhtiö 1910 ==Teokset== * Pod starim krovovima (1886) * Iz varmedjinskih dana (1891) * Diljem doma (1899) * U novom dvoru (1885) * Na rođenoj grudi (1890) * Janko Borislavić (1887) * Radmilović (1894) * U noći (1886) * Tri pripovijesti bez naslova (1887) * Bijedne priče (1888) * Osvit (1892), '' * Za materinsku riječ (1906) * Dolazak Hrvata (1924).'' * Tajinstvene priče (1913) * Pronevjereni ideali (1925) == Lähteet == ==Aiheesta muualla== Luokka:Kroatialaiset kirjailijat Luokka:Vuonna 1854 syntyneet Luokka:Vuonna 1935 kuolleet
Tiina Madisson

Tiina Madisson on virolainen graafikko, animaattori, käsikirjoittaja ja ohjaaja. Hän on opiskellut taidegrafiikkaa Virossa ja asuu nykyisin Suomessa. Suomessa hän on suorittanut tv-alan opintoja Metropolia Ammattikorkeakoulussa ja aloitti vuonna 2018 maisterin opinnot Aalto-yliopistossa. == Työt == Madisson on tehnyt asiaohjelmia ja dokumentteja Ylellä. Vuonna 2019 hän ohjasi pitkän dokumenttielokuvan Nepalin morsian joka kertoo nepalilaisista lapsimorsiamista jotka naitetaan heidän tahtoaan kysymättä. === Elokuva === * Nepalin morsian, ohjaus, käsikirjoitus, (2019) * Marzia, ystäväni, graafinen suunnittelu, (2015) === Televisio === * Pirtutrokarit, ohjaus, (2010) * Varjojen mies, ohjaus, käsikirjoitus, (2010) == Lähteet == == Aiheesta muualla == * Luokka:Dokumenttiohjaajat Luokka:Käsikirjoittajat Luokka:Graafiset suunnittelijat Luokka:Virolaiset elokuvaohjaajat Luokka:Syntymävuosi puuttuu Luokka:Elävät henkilöt
Fulda (täsmennyssivu)

Fulda tarkoittaa muun muassa seuraavia: ==Maantiede== * Fulda, kaupunki Saksassa * Fulda, joki Saksassa * Fuldan piirikunta, piirikunta Saksassa ==Sukunimi== * Ludwig Fulda (1862–1939), saksalainen runoilija ja näytelmäkirjailija. Luokka:Luettelot henkilöistä sukunimen mukaan
Birgitta Rantala

Birgitta Karin Rantala (o.s. Kaivola, s. 8. lokakuuta 1940 Vehmaa) on suomalainen yleisurheilija, joka saavutti keihäänheitossa yhden SM-mitalin. Hän edusti Laitilan Jyskettä, Rauman Urheilijoita ja Uudenkaupungin Urheilijoita. Rantala saavutti keihäänheitossa Kalevan kisoissa pronssia vuonna 1960 sekä sijoittui neljänneksi vuonna 1961, viidenneksi vuonna 1970, kuudenneksi vuosina 1963 ja 1964, seitsemänneksi vuosina 1962 ja 1967 sekä kahdeksanneksi vuosina 1965, 1968 ja 1974. Rantalan keihäänheittoennätys on 46,80 m, jonka hän teki Laitilassa syyskuussa 1969. == Lähteet == Luokka:Suomalaiset keihäänheittäjät Luokka:Vuonna 1940 syntyneet Luokka:Elävät henkilöt